Zooplankton

**Zooplankton** (starogrčki ζῴον  - *zoon* = životinja + πλαγκτός -  *planktos* = lutalica, skitnica) su heterotrofni organizmi u okeanima, mora ili slatkim vodama koji lebde ili se ograničeno kreću nošeni strujama i talasima. Pojedinačni zooplankton obično mikroskopske veličine, ali neki (poput meduza) su veći i vidljivi golim okom.

## Ekologija
 (*Calanoida* sp.)]]
 (*Aequorea victoria*)]]

 su najveći zooplankton (na slici *Aurelia aurita*)]]
 (*Meganyctiphanes norvegica*)]]
U zooplankton spada velik broj vrsta, od sitnih praživotinja do makroskopskih vrsta *Metazoa*. Obuhvata holoplanktonske organizme čiji se cijeli životni ciklus odvija u obliku planktona, kao i meroplanktonske organizme koji su dio života kao plankton, prije nego se razviju u nekton ili u sesilno bentonsko stanje. Mada je zooplankton primarno nošen vodenim strujama, mnoge vrste imaju sposobnost aktivnog kretanja koje koriste za bijeg od predatora (kao kod dnevne vertikalne migracije) ili za povećanje vjerovatnoće pronalaska plijena.

Ekološki značajne grupe jednoćelijsog zooplanktona su krednjaci, zrakaši i bičari (posljednji su često miksotrofni). U važniji višećelijski zooplankton spadaju žarnjaci kao što su meduze i portugalska lađica; rakovi  (veslonošci i kril),  *Chaetognatha*  mehkušci kao pteropode  i Chordata kao *Salpidae* (salpe) i mlade ribe. Ovaj veliki filogenetski raspon podrazumijeva i različitosti u prehrambenim navikama: hranu uzimaju filtriranjem, predacijom i u simbiozi sa autotrofnim fitoplanktonom kao kod korala. Zooplankton se hrani bakterioplanktonom, fitoplanktonom, drugim zooplanktonom (uz povremeni kanibalizam), organskim detritusom (morski snijeg), a čak i nektonskih organizama. Zato se zooplankton se uglavnom nalazi u površinskim vodama gdje su izvori hrane (fitoplankton ili drugi zooplankton) obilni.

Kao i svaka druga ekološka kategorija, i zooplankton može biti ograničen na određena geografska područja. Vrste nisu jednoobrazno  i slučajno raspoređeni unutar jedne okeanske regije. U okeanima i morima postoje mjesta koncentracije određenih vrsta zooplanktona (što vrijedi i za fitoplankton). Iako u mesopelagijskoj zoni postoji vrlo malo fizičkih prepreka, određene vrste zooplanktona čvrsto su prostorno ograničene podnošljivim gradijentima temperature i saliniteta, dok druge mogu izdržati veliki raspon variranja oba ova ograničavajuća faktora.

## Galerija

slika:Tomopteriskils.jpg|Člankovita glista
slika:Hyperia.jpg|Amfipoda
slika:Squidu.jpg|Juvenilna lignja
slika:Molalavdj.jpg|Larva okeanske sunčanice  (2,7mm)
slika:LeptocephalusConger.jpg|Larva jegulje (7,6&nbsp;cm)
slika:Meganyctiphanes norvegica2.jpg|Kril (*Meganyctiphanes norvegica*)

## Također pogledajte
* Plankton
* Fitoplankton
* Rakovi

## Reference
## Vanjski linkovi
* Ocean Drifters 
* Sea Drifters- BBC.
* "Plankton Chronicles ", Short documentary films & photos
* COPEPOD: The global plankton database.  
* Plankton*Net @ Roscoff
* Guide to the marine zooplankton of south eastern Australia, Tasmanian Aquaculture and Fisheries Institute
* Australian Continuous Plankton Recorder Project 

Kategorija:Okeani
Kategorija:Ekologija
Kategorija:Okeanografija
Kategorija:Limnologija
Kategorija:Okeanografska terminologija